PRIPOMIENKY DVORA AUDÍTOROV ODPOVEDE KOMISIE

ÚVOD

1. Európske rozvojové fondy (ERF) sú výsledkom medzinárodných dohovorov alebo dohôd (1) uzatvorených medzi členskými štátmi Európskej únie a niektorými africkými, karibskými a tichomorskými (AKT) štátmi a rozhodnutí Rady o združení zámorských krajín a území (Overseas countries and territories – OCT).

2. Komisia spolu so štátmi AKT nesie zodpovednosť za väčšiu časť ERF – časť týkajúcu sa grantov – a vykonáva jej riadenie. Od 1. apríla 2003 je za implementáciu ostávajúcej časti ERF – investičných prostriedkov – plne zodpovedná Európska investičná banka (EIB) a tento fakt sa neberie do úvahy vo vyhlásení Dvora audítorov o vierohodnosti, ani pri postupe udeľovania absolutória Európskym parlamentom (2) (3) (4).

3. Finančný prídel pre každý zo štyroch ERF implementovaných v roku 2004 s výnimkou nástrojov, ktoré riadi výhradne EIB, je vyčlenený hlavne na: a) programovateľnú pomoc (5) určenú na implementáciu rozvojových projektov (približne polovica celkových prídelov); b) programovateľnú pomoc (5) určenú na poskytovanie rozpočtovej podpory prijímateľským štátom (takmer štvrtina celkových prídelov); c) neprogramovateľnú pomoc určenú na špecifické oblasti spolupráce, napríklad humanitárnu pomoc a pomoc v núdzi, podporu exportných výnosov (Stabex a Sysmin alebo v súčasnosti FLEX) alebo finančné príspevky, napríklad rizikový kapitál (6), a pomoc na odpustenie časti dlhov (o niečo viac ako štvrtina celkových prídelov).

4. Po ukončení programovania sa zdroje ERF uvoľnia v dvoch štádiách. Keď niektorý štát AKT doručí svoju žiadosť, Komisia ako hlavný schvaľujúci úradník prijme rozhodnutia o financovaní (v účtoch zobrazené ako finančné záväzky) po tom, ako dostane kladné stanovisko výboru ERF (7) (zloženého zo zástupcov členských štátov). V rámci finančných dohôd Komisia a daný štát AKT následne ustanovia pravidlá pre implementáciu týchto rozhodnutí národným povoľujúcim úradníkom (8) príslušnej krajiny. Národný povoľujúci úradník uzatvára zmluvy (zobrazené v účtoch ako jednotlivé právne záväzky) a schvaľuje platby, ktoré bude kontrolovať a vykonávať Komisia v súlade s postupmi implementácie ERF.

5. Rozpočtová podpora nepodlieha tomuto systému hospodárenia. Komisia ostáva výhradným povoľujúcim úradníkom. Dohody o financovaní sú právnymi záväzkami a na ich základe sa uskutočňujú platby bez toho, aby boli uzatvorené iné právne záväzky. Keď Komisia skontroluje splnenie podmienok dohody z Cotonou a dohody o financovaní, len na základe vlastného podpisu vykoná prvotný prevod finančných prostriedkov v prospech rozpočtov prijímateľských krajín. Po prevode sa tieto finančné prostriedky stanú súčasťou rozpočtov štátov AKT a ich využitie a kontrola sa vykonáva v súlade so zákonmi a postupmi prijímateľských štátov. Komisia a ostatní hlavní medzinárodní investori hodnotia zlepšenie hospodárenia s verejnými financiami v týchto krajinách a výsledky v oblasti znižovania chudoby. Pred vyplatením ďalších častí finančnej pomoci Komisia kontroluje, či boli splnené podmienky stanovené v dohode o financovaní.

6. V roku 2000 sa Komisia rozhodla previesť značný podiel svojich kompetencií a zdrojov (okrem schvaľovania návrhov o financovaní, rozhodnutia o platbe za rozpočtovú podporu a riadenia projektov medzi štátmi AKT) na svoje delegácie v štátoch AKT. Takto sa malo asi 80 % platieb z ERF vykonávať v rámci prenesených právomocí. Na konci roku 2004 bolo potrebné preniesť právomoci už len na štyri delegácie krajín AKT z celkového počtu 44 delegácií. 6. K júlu 2005 boli právomoci Komisie prevedené na všetky delegácie v krajinách AKT.

KAPITOLA I – IMPLEMENTÁCIA ŠIESTEHO, SIEDMEHO, ÔSMEHO A DEVIATEHO ERF (9)

Neskoré postúpenie správy o finančnom hospodárení

7. Komisia postúpila správu o finančnom hospodárení za rozpočtový rok 2004 týkajúcu sa šiesteho, siedmeho, ôsmeho a deviateho ERF Dvoru audítorov 7. júla 2005, po konečnom termíne 31. mája, ktorý je stanovený v článkoch 102 a 135 nariadenia o rozpočtových pravidlách uplatňovaného na deviaty ERF. 7. Komisia sa bude usilovať dodržať termín.

Potreba dodatočných vysvetlení v kľúčových otázkach

8. V tejto správe sú opísané hlavné črty riadenia ERF v roku 2004. Výsledky za rok 2004 sú porovnané s cieľmi a s výsledkami z predchádzajúceho roku z hľadiska finančných záväzkov, právnych záväzkov a platieb (pozri tabuľky 1 a 2 ). Správa tiež poskytuje podrobnosti týkajúce sa špecifických udalostí, ktoré mali vplyv na finančné hospodárenie vo všetkých oblastiach riadenia Komisie. Údaje v správe je možné ešte viac objasniť a upresniť a jej informatívna hodnota by sa zvýšila, keby boli niektoré fakty jasnejšie uvedené vo svojom kontexte. Nasledujúce body boli významné vo vzťahu k finančnému hospodáreniu ERF v roku 2004 a mali by byť opísané v tejto správe: 8. Správa teraz obsahuje 35 strán vrátane 8 príloh týkajúcich sa špecifických súhrnných žiadostí o dodatočné informácie a analýzy od Dvora audítorov a Európskeho parlamentu, vypracovaných v súvislosti s každoročnými postupmi udeľovania absolutória. Komisia však v odpovediach ďalej uvádza, že k niektorým bodom poskytne dodatočné informácie v správe na budúci rok.

a) kľúčové prvky, ktorými sa zvýšili zdroje deviateho ERF (dodatočných 105 mil. EUR pre Konžskú demokratickú republiku); a) Správa o finančnom hospodárení upozorňuje na najdôležitejšie udalosti a v priložených finančných výkazoch sú uvedené podrobné informácie (o zvýšení zdrojov deviateho ERF pre Konžskú demokratickú republiku – pozri poznámku č. 1 k účtovnej závierke).

b) vysoká miera platieb (2,414 mld. EUR netto v roku 2004), ktorá bola podobne ako v predchádzajúcich rokoch čiastočne spôsobená nástrojmi umožňujúcimi okamžitú úhradu vysokých súm (rozpočtová podpora, odpustenie časti dlhov atď.); b) V tabuľke na strane 16 správy sú uvedené číselné údaje o platbách rozpočtovej podpory a v oddiele 2.2 sú uvedené nové skutočnosti o čerpaní rozpočtovej podpory. Rekordná úroveň platieb v roku 2004 je výsledkom kvalitnejšej správy všetkých nástrojov. V skutočnosti bol podiel rozpočtovej podpory, prostriedkov na odpustenie časti dlhov atď. v roku 2004 nižší ako v roku 2003. Z fondov HIPC, Stabex, z Globálneho zdravotníckeho fondu a z makroekonomických nástrojov rozpočtovej podpory bolo v roku 2004 vyplatených približne 724 miliónov EUR (brutto). Príslušné číselné údaje za predchádzajúce roky sú takéto: 2003 – 976 miliónov EUR; 2002 – 567 miliónov EUR; 2001 – 1 021 miliónov EUR.

Tabuľka 1 – Kumulatívne využitie príjmov ERF k 31. decembru 2004 (v mil. EUR) Stav na konci roku 2003 (12) Plnenie rozpočtu v roku 2004 (12) Stav na konci roku 2004 (12) Celkom Miera plnenia v % (11) Šiesty ERF Siedmy ERF Ôsmy ERF Deviaty ERF Celkom Šiesty ERF Siedmy ERF Ôsmy ERF Deviaty ERF Celkom (12) Miera plnenia v % (11) A – Zdroje (10) 43 408,7 –32,2 –58,4 – 172,3 656,0 393,1 7 439,4 10 867,7 11 590,6 13 904,1 43 801,8 B – Použitie 1. Finančné záväzky 33 317,0 76,8 –32,2 –58,4 – 172,3 2 638,1 2 375,2 7 439,4 10 867,7 11 590,6 5 794,5 35 692,2 81,5 2. Jednotlivé právne záväzky 27 566,9 63,5 28,7 121,4 848,7 1 747,5 2 746,3 7 378,3 10 418,5 9 775,2 2 741,2 30 313,2 69,2 3. Platby (11) 23 504,1 54,1 30,0 244,5 1 191,9 947,6 2 413,9 7 312,1 9 849,6 7 531,1 1 225,2 25 918,0 59,2 C – Neuhradené platby (B1–B3) 9 812,9 22,6 127,3 1 018,1 4 059,5 4 569,3 9 774,1 22,3 D – Disponibilný zostatok (A–B1) 10 091,7 23,2 0,0 0,0 0,0 8 109,6 8 109,6 18,5 Zdroj: Dvor audítorov, vypracované podľa účtovnej závierky ERF k 31. decembru 2004.

Tabuľka 2 – Plnenie rozpočtu v rokoch 2000–2004 vrátane (v mil. EUR) 2000 2001 2002 2003 (13) 2004 (13) 1. Finančné záväzky 3 757,4 1 554,2 1 768,4 3 395,8 2 375,2 2. Jednotlivé právne záväzky 2 296,2 2 263,4 2 142,9 2 742,7 2 746,3 3. Platby 1 547,7 2 067,9 1 852,7 2 293,1 2 413,9 Zdroj: Dvor audítorov.

c) navrhované riešenia opakujúceho sa problému nedostatku finančných prostriedkov v pokladnici; c) Nariadenie o rozpočtových pravidlách (9. ERF) platné do konca roka 2007 neumožňuje uplatňovať výraznejšie zmeny. Pre budúcnosť (po 9. ERF) navrhla Komisia zahrnúť ERF do rozpočtu. Financovanie ERF prebieha v troch splátkach za rok, čo v porovnaní so všeobecným rozpočtom strojnásobuje riziko tohto druhu nedostatku finančných prostriedkov. Treba zdôrazniť, že za zabezpečovanie potrebných finančných zdrojov nesú spoločnú zodpovednosť Komisia a členské štáty. Je teda nevyhnutné, aby členské štáty rozhodovali o svojich príspevkoch pred uplynutím právne záväzných lehôt a aby ich v týchto lehotách aj splácali. Čiastočný nedostatok prostriedkov koncom roka 2003 a nedostatok prostriedkov koncom roka 2004 boli spôsobené veľmi oneskorenou úhradou príspevkov od členských štátov. Komisia prijala opatrenia na zlepšenie prognóz vyplácania prostriedkov a v roku 2005 sa v dôsledku toho zodpovedajúcim spôsobom upravili výzvy na príspevky.

d) čoraz významnejšie čiastky vzťahujúce sa na aktivity súvisiace s hlavnými medzinárodnými organizáciami (približne 300 mil. EUR nových právnych záväzkov v roku 2004); d) Komisia zahrnie túto informáciu do budúcej správy o finančnom hospodárení.

e) správne náklady na prevádzku ERF, ku ktorým nie je dostupný žiaden prehľad, kým všeobecný rozpočet Únie je štruktúrovaný podľa činností tak, aby poskytoval prehľad prevádzkových nákladov, a to i napriek tomu, že Komisia súhlasila s prebratím tohto návrhu (14). e) Komisia sa touto otázkou zaoberá vo svojej správe o nadväzných opatreniach po udelení absolutória za rok 2003. Administratívne náklady súvisiace s implementáciou rozvojovej pomoci v krajinách AKT (ERF a rozpočtové položky) sú vo všeobecnom rozpočte Európskej únie väčšinou zahrnuté do oblasti politiky 21 „Rozvoj a vzťahy s krajinami AKT“. Celkové náklady na túto oblasť politiky dosiahli v roku 2004 výšku 238,9 milióna EUR. Toto číslo zahŕňa výdavky na zamestnancov v ústredí a v delegáciách, ako aj na externých zamestnancov, plus výdavky na budovy a s tým súvisiace výdavky. Keďže činnosti súvisiace s ERF sú zahrnuté do ďalších činností Komisie, ktoré sa týkajú rozvojovej pomoci a politických vzťahov s rozvojovými krajinami, celkové administratívne náklady účtované zo všeobecného rozpočtu nemožno zmysluplne rozdeliť medzi činnosti ERF a ostatné činnosti. Okrem toho treba poznamenať, že 9. ERF umožnil financovať niektoré administratívne náklady priamo z ERF. Tieto náklady predstavujú spolu 233 miliónov EUR za celé päťročné obdobie deviateho ERF.

Potreba lepšieho určenia potrebných opatrení

9. Pokiaľ ide o postavenie fondov systému Stabex, poradenská firma, ktorú Komisia poverila uskutočnením inventarizácie, dospela vo svojej záverečnej správe, ktorá je k dispozícii od septembra 2004, k záveru, že „z celkových prevodov […] vo výške 2,164 mld. EUR neboli k 31. decembru 2002 poskytnuté údaje o prevodoch do deviatich krajín vo výške 46,5 mil. EUR […]. Len niektoré z ďalších 36 krajín boli schopné poskytnúť úplné a spoľahlivé údaje“. Mnohé požadované informácie nebudú k dispozícii vôbec. V správe sa neuvádza, aké opatrenia Komisia prijme, aby reagovala na uvedené výhrady (pozri tiež odsek 16 týkajúci sa spoľahlivosti účtov). Dvor audítorov vo svojej výročnej správe za rok 2003 navyše zdôraznil kľúčovú dôležitosť správy o využívaní finančných prostriedkov, ktorú je prijímateľský štát AKT povinný zaslať Komisii (článok 212 revidovanej verzie Lomskej konvencie). V správe nebolo stanovené, aké opatrenia Komisia prijme, aby zabezpečila pripravenosť týchto správ. 9. Bolo prijaté opatrenie, o ktorom sa bude podrobne informovať v správe za rok 2005. Delegácie Komisie dostali pokyny, podľa ktorých majú zabezpečiť, aby výročné správy štátov AKT boli vypracované podľa predpísaného formátu. Ak vlastní pracovníci národného povoľujúceho úradníka nie sú schopní vziať na seba túto úlohu, vypracujú správu miestni najatí audítori. Dôležitou stránkou tejto činnosti je samozrejme kontrola kvality. Komisia si ako pracovnú prioritu stanovila finalizáciu všetkých „primárnych“ záväzkov systému Stabex, čo zahŕňa schválenie akýchkoľvek nových rámcov vzájomných povinností (RVP), revíziu súčasných RVP a uzavretie predchádzajúcich alebo zastaraných RVP. Na úspešne splnenie tejto úlohy je nevyhnutné, aby 43 krajín, ktoré prijímajú prostriedky zo systému Stabex, poskytlo spoľahlivú ročnú účtovnú závierku použitia prostriedkov Stabex.

10. Do 1. januára 2005 sa má účtovanie ERF previesť na účtovanie na základe časového rozlíšenia, aby tak bolo v súlade so štandardmi IPSAS (15). Okrem užitočných a podrobných technických informácií, ktoré Komisia poskytuje vo svojich štvrťročných priebežných správach Európskemu parlamentu a Rade, by táto správa o finančnom hospodárení mala obsahovať aj zmienku o opatreniach, ktoré boli prijaté počas roku 2004 s ohľadom na rozhodujúci konečný termín, osobitne o určení počiatočného stavu na rozpočtový rok 2005. 10. O tejto záležitosti je stručná zmienka v oddiele 5.1.1.2 správy o finančnom hospodárení za rok 2004. O pokroku dosiahnutom v rámci projektu účtovania na základe časového rozlíšenia (ABAC) sa bude ďalej informovať v správe za rok 2005.

Potreba zlepšenia komunikácie o finančnom hospodárení

11. Správa o finančnom hospodárení obsahuje komentár k finančným údajom uvedeným v ročnej účtovnej závierke. Podľa bežnej praxe (články 102 a 135 nariadenia o rozpočtových pravidlách uplatňovaného na deviaty ERF) je správa vo svojej konečnej verzii už 31. mája na základe predbežnej účtovnej závierky zostavenej k 30. aprílu. Účtovná závierka v konečnom znení je uverejnená 31. októbra. Môže sa preto zdať, že finančné údaje v správe o finančnom hospodárení už nezodpovedajú údajom uvedeným v konečnej uverejnenej účtovnej závierke. Dvor audítorov odporúča, aby bola konečná verzia správy založená na konečnej účtovnej závierke a uverejnená v tom istom čase ako ročná účtovná závierka ERF. 11. Z termínov stanovených v nariadení o rozpočtových pravidlách ERF vyplýva, že táto správa je sprievodnou správou k predbežnej, a nie konečnej účtovnej závierke. Správa o finančnom hospodárení je v podstate manažérskou správou o plnení stanovených cieľov jednotlivých ERF v príslušnom roku.

Závery

12. Dvor audítorov upozorňuje predovšetkým, že: 12.

a) isté kľúčové informácie by mali byť zahrnuté alebo doplnené do správy o finančnom hospodárení, alebo lepšie uvedené do kontextu; a) Správa o finančnom hospodárení upriamuje pozornosť na najdôležitejšie udalosti a podrobné informácie sú uvedené vo finančných výkazoch.

b) Komisia v správe neurčila ostávajúce hlavné opatrenia, ktoré je potrebné prijať v dôsledku inventarizácie systému Stabex v štátoch AKT; b) Komisia vydala pokyny a stanovila priority pre svoje delegácie, ktoré musia spolupracovať s národnými povoľujúcimi úradníkmi zo 43 krajín, ktoré prijímajú prostriedky zo systému Stabex, s cieľom získať potrebné údaje, ako aj zabezpečiť správne použitie ešte nevyčerpaných prostriedkov zo systému Stabex. Vzhľadom na premenlivú kvalitu získaných informácií je ťažké podať celkovú správu o dosiaľ dosiahnutých výsledkoch.